የዓረቡ ዓለም የለውጥ ንቅናቄ በተጀመረ በ 3ኛው ዓመት ሶሪያ ውስጥ ከ 190,000 በላይ ህዝብ አልቆም ቢሆን፤ አሳደee ከአስላማዊ አሸባሪዎች ተጠንቀቁ ሲሉ ያኔ ያሰሙትን ማሳሰቢያ ገና አሁን ነው ምዕራቡ ዓለም የተገነዘበው። እስላማዊ መንግሥት እመሠርታለሁ ብሎ የተነሳው ንቅናቄ ከሶሪያ እስከ ኢራቅ ሰፊ ቦታ በአጭር ጊዜ ውስጥ ሲቆጣጠር ፣ በመንገዱ ያገኘውን ማንኛውንም ተቃዋሚ እየደመሰሰ ነው።የአክራሪ ሱኑዎች ንቅናቄ ፤ ከዓረቡ ዓለምና ከአውሮፓ ጭምር የተውጣጡ በብዙ ሺ የሚቆጠሩ ወዶ -ገብ ተዋጊዎች አሏቸው። በመጀመሪያ በሶሪያ አማጽያን ላይ የዘመቱበት ጊዜ ነበረ። ይህም የደማስቆ መንግሥት እንዲያንሠራራ ሳይበጅ አልቀረም። አሁን ግን IS በሚል ምሕጻር የታወቁት አማጽያን ፣የሶሪያን ወታደሮችም በመውጋት ላይ ናቸው።
